আকাশের সাথে বিন্দুর কোনো দিন আর দেখা হয়েছিলো কিনা তা আমাদের জানা নেই। বিন্দুর ভালোবাসা ভুলে গিয়ে আকাশ অন্য কাউকে আপন করেছিলো কিনা তাও আমাদের অজানা, অথবা বিন্দু কি তার সামর্থ্যের কথা চিন্তা করে নিজ থেকে সরে গিয়েছিলো কিনা তাও আমরা জানতে পারিনি। নাকি কোনো একদিন অনাকাঙ্খিতভাবে কোনো এক অচেনা জায়গায় দুজনের দেখা হয়েছিলো, ঐ মূহুর্তে আকাশ কি তার অতীত ভুলে দূরে সরে গিয়েছিলো? নাকি অনেক আবেগ ও ভালোবাসায় বিন্দুকে বুকে জড়িয়ে ধরে কেঁদে কেঁদে বলেছিলো……….. আমিতো তোমার সৌন্দর্য্যকে ভালোবাসিনি আমি ভালোবেসেছি শুধু তোমার সুন্দর মনটাকে। অনেক বেশী ভালোবাসি শুধু ,শুধু ,শুধুই তোমাকে।